open-index/open-wikipedia-markdown huggingface dataset:
Ігар Арленавіч Кашкурэвіч

**Ігар Арленавіч Кашкурэвіч** (нар. , Мінск) — беларускі мастак. Сын беларускага мастака Арлена Міхайлавіча Кашкурэвіча.

## Біяграфія 
У 1972—1976 гадах вучыўся ў Мінскім мастацкім вучылішчы; у 1976—1982 гадах — у Беларускай дзяржаўнай акадэміі мастацтваў. З 1979 года працаваў у скульптуры з унікальнага скандынаўскага камення ледавіковага перыяду; у 1982—1987 гадах выкладаў мастацтва ў студыях Мінска; у 1984 годзе заснаваў нефармальную мастацкую суполку «Плюраліс»; з 1990 года — сябра Беларускага саюза мастакоў; у 1992—1998 гадах — дацэнт ЕГУ ў Мінску; у 1994 годзе — сузаснавальнік галерэі незалежнага мастацтва «№ 6-ая лінія»; з 1998 года жыве Мінск-Берлін; з 2001 года ўсталёўвае скульптуры з камення пад адкрытым небам у Берлінскім раёне «Груневальд»; 2004 года — удзельнік скульптупнага сімпозіўма «Окёверк» у Берліне; з 2005 года праводзіць воркшопы па разбярству з каменя ў Германіі; 2010 года — удзел у выставе «Беларускі авангард 1980—1990» у Музеі сучаснага мастацтва Беларусі.

## Крыніцы 
## Літаратура 
* Беларускі саюз мастакоў : энцыклапедычны даведнік. — Мінск, 1998. — С.253
* Выяўленчае мастацтва Беларусі XX стагоддзя / М. Р. Баразна. — Мінск, 2017. — С.230-231

Катэгорыя:Выпускнікі Беларускай акадэміі мастацтваў
Катэгорыя:Мастакі Беларусі
Паркер Поўзі

**Паркер Поўзі** (; нар. , Балтымар, Мэрыленд) — амерыканская кінаактрыса, вядомая дзякуючы ролям у паспяховых незалежных фільмах ("Вам пісьмо, «Крык 3», «Генры Фул», «Блэйд: Тройца»). У сувязі з гэтым яе часам называюць «каралевай індзі» (незалежнага кіно). Першую прыкметную ролю ў кіно атрымала ў 1993 годзе («Пад кайфам і ў замяшанні»). Поўзі вядомая яшчэ і як скульптар. Яна напісала сцэнарый фільма «Сёстры міласэрнасці» (2004).
## Крыніцы 
Катэгорыя:Кінаактрысы ЗША
Эдвард Фокс

**Эдвард Чарльз Морыс Фокс**, OBE (; нар. , Чэлсі, , Англія) — англійскі акцёр кіно, тэатра і тэлебачання.

Найбольш вядомы па ролях прафесійнага забойцы па мянушцы Шакал, нанятага для забойства прэзідэнта Францыі генерала дэ Голя летам 1963 года ў фільме «Дзень шакала» (1973) і караля Эдуарда VIII у брытанскім тэлесерыяле «Эдуард і місіс Сімпсан» (1978).

## Зноскі 
Катэгорыя:Акцёры Вялікабрытаніі
Дэрэк Джэкабі

Сэр **Дэрэк Джордж Джэкабі** (; нар.  года, Лейтанстан, Лондан) — англійскі акцёр, які дабіўся вялікага поспеху як на тэатральнай сцэне, так і ў кінематографе і на тэлебачанні. Яго талент ацэнены многімі прэстыжнымі ўзнагародамі і прэміямі ў галіне мастацтва, у тым ліку BAFTA TV Award, «Тоні» і «Эмі». Ён двойчы быў удастоены прэміі Лоўрэнса Аліўе: у 1983 годзе за ролю Сірано дэ Бержэрака ў аднайменнай п'есе Эдмонда Растана, у 2009 годзе за ролю Мальваліа ў спектаклі паводле п'есы Шэкспіра «Дванаццатая ноч».

Камандор ордэна Брытанскай імперыі (CBE, 1985) і рыцар-бакалаўр (1994). Рыцар першага класа дацкага ордэна Данеброг.

## Зноскі 
Катэгорыя:Акцёры Вялікабрытаніі
Спас (значэнні)

* **Спас**

## Кулінарыя 
* Спас (суп)

## Прозвішча 
* Уладзімір Уладзіміравіч Спас — вучоны ў галіне анестэзіялогіі

## Тапонім 
### Расія 
* Спас (Кардымаўскі раён)
* Спас (Навадугінскі раён)

### Украіна 
* Спас (Кам’янка-Бузькі раён)
* Спас (Старасамбірскі раён)
Джордж Вільерс (1-ы герцаг Бакінгемскі)

**Джордж Вільерс** (;  — , ) — англійскі дзяржаўны дзеяч, фаварыт і першы міністр каралёў Якава I і Карла I. 

Дзякуючы свайму абаянню і ўменню знаходзіць агульную мову з манархамі, ён хутка падняўся па сацыяльных сходах, стаўшы адным з самых магутных людзей свайго часу. У 1623 годзе ён атрымаў тытул герцага Бакінгемскага, замацаваўшы сваё становішча пры каралеўскім двары.

Актыўна ўдзельнічаў у палітычным і ваенным жыцці Англіі, аднак яго дзеянні часта суправаджаліся няўдачамі. Ён кіраваў шэрагам правальных ваенных кампаній, такімі як аблога Сен-Мартэна на востраве Рэ ў 1627 годзе. Гэтыя няўдачы, разам з яго багаццем і ўплывам, выклікалі незадаволенасць у парламенце і сярод народа. Яго ўспрымалі як сімвал каралеўскага фаварытызму і несправядлівасці.

Напружанне вакол яго постаці дасягнула піка ў 1628 годзе, калі ён быў забіты Джонам Фэлтанам, афіцэрам, незадаволеным праваламі герцага і пануючай несправядлівасцю. Смерць Вільерса стала важнай падзеяй у гісторыі Англіі, азнаменаваўшы канец адной з самых спрэчных палітычных кар’ер таго часу.

Асоба Джорджа Вільерса (як герцага Бакінгема) атрымала шырокую вядомасць па ўсім свеце дзякуючы раману Аляксандра Дзюма "Тры мушкецёры".

## Зноскі 
Катэгорыя:Дзяржаўныя дзеячы Англіі
Teratoscincus bedriagai

**Teratoscincus bedriagai** — від начных яшчарак сямейства .

## Апісанне 
Памер ад пысы да клаакі ў самцоў ад 56,19—66,45 мм SVL, а самкі — ад 55—68,62 мм. Афарбоўка спіны светла-пясочная або крэмавая. Галава мае карычневы серпападобны след ад вачэй да патыліцы. На пысе, пад вачыма і на скроні маюць цёмныя вертыкальныя паласы. На спіне 4—5 карычневых шаўронаў, накіраваных хвастом. У дарослых яны больш светлыя і перарывістыя. На хвасце дзве ці тры карычневых папярочных палосы, якія ў дарослых святлеюць і становяцца невыразнымі. Канечнасці не маюць цёмных узораў, а брушка белае.

## Геаграфічнае распаўсюджанне 
*Teratoscincus bedriagai* пашыраны ў паўночных і ўсходніх пустэльных басейнах Цэнтральнага плато Ірана, Сістана, а таксама ў пустэльных раёнах паўднёвага Афганістана аж да Кандагара.

## Размнажэнне 
Яйцакладка можа адбывацца двойчы на год. Яйцакладка адбываецца з канца мая па канец ліпеня, а колькасць адкладзеных яец вар’іравала ад 1 да 2 на кладку.

## Ахова 
*Teratoscincus bedriagai* занесены ў спіс відаў, якія выклікаюць найменшыя асцярогі.

## Крыніцы 
Катэгорыя:Яшчаркі
Крыж Добрасуседства

**Крыж Добрасуседства** — узнагарода Аб’яднанага пераходнага кабінету Беларусі.

## Гісторыя 
Крыж быў створаны Геральдычнай радай для Аб’яднанага пераходнага кабінету Беларусі. Выраблены за сродкі неназванага беларускага мецэната.

## Уручэнне 
Крыж уручаецца па рашэнні Святланы Ціханоўскай замежным ці беларускім грамадзянам. Галоўны фактар гэта асаблівы ўнёсак у пабудову адносінаў Беларусі з іншымі краінамі, а таксама ў справу дэмакратычных перамен у Беларусі.

## Дызайн 
Узнагарода ўяўляе сабой чатырохканцовы крыж серабрыстага колеру з «Пагоняй» ў цэнтры. На рэверсе знаходзіцца надпіс «Arma in manu cum pace in corde» (). Прамы крыж выраблены з латуні і пакрыты серабром 925 пробы.

## Крыніцы 
Катэгорыя:Узнагароды Беларусі
Катэгорыя:Крыжы Аб’яднанага пераходнага кабінета Беларусі
Апарэсіда-ды-Гаянія

**Апарэсіда-ды-Гаянія** () — горад і муніцыпалітэт у Бразіліі, уваходзіць у штат Гаяс. Складовая частка мезарэгіёна Цэнтр штата Гаяс. Уваходзіць у эканоміка-статыстычны мікрарэгіён Гаянія. Заснаваны 14 лістапада 1963 года.

## Насельніцтва 
## Крыніцы 
Катэгорыя:Муніцыпалітэты штата Гаяс
Скандынаўскі ізраілізм

**Скандынаўскі ізраілізм**, або **Нардычны ізраілізм**, або **Паўночны ізраілізм** — гіпотэза, паводле якой народы Скандынавіі або паўночных краін (Швецыя, Данія, Фарэрскія астравы, Фінляндыя, Ісландыя, Нарвегія, Эстонія, Беларусь) паходзяць ад Дзесяці страчаных плямёнаў Ізраіля. Хаця ёсць інфармацыя пра такі рух і з літаратуры ранняга Новага часу, але паўночны ізраілізм як рух і ідэалогія ўзнік толькі ў другой палове 19 стагоддзя.

## Гісторыя 
Лацінская хроніка 15 стагоддзя Chronicon Holsatiae vetus, знойдзеная ў Accessiones historicae Готфрыда Лейбніца, сцвярджае што датчане паходзілі ад Данава пакалення, тады як племя юты — ад іудзеяў. Пазней антыквар Генры Спелман у 1620 годзе сцвярджаў, што датчане былі ізраільскім племем Дана, грунтуючыся на падабенства назв.

У 18 стагоддзі шведскі гісторык Олаф фон Далін лічыў, што старажытныя фіны (разам з лапландцамі і эстонцамі), якія паходзілі ад неўраў, урэшце паходзілі ад зніклых плямёнаў Ізраіля — Дзесяці страчаных каленаў:Неўры здаецца з’яўляюцца рэшткамі Дзесяці плямён Ізраіля якіх Салмансер, цар Асірыі, як палонных адвёў з Ханаана… (Калі зразумець што) мова старажытных фінаў, саамаў і эстонцаў падобная на іўрыт і нават што гэтыя людзі ў старажытныя часы адлічвалі пачатак свайго новага года з першага сакавіка, і субота была ў іх шабат, тады зразумела што неўры па ўсёй імавернасці мелі гэта паходжанне.Ян Эўрэніус, шведскі пастар у Торсакеры, Ангерманланд, Швецыя, таксама звязваў ізраільцян з паўночнымі краінамі. У сваёй Atlantica Orientalis, ён выказаў тэорыю, што багі скандынаўскай міфалогіі былі абагаўлёнымі продкамі з Леванта, якіх ён звязваў з Ізраілем. Улаф Рудбек Малодшы ў XVIII стагоддзі таксама спрабаваў даказаць, што скандынаўскія мовы ўзніклі з іўрыту

Ізраілісты атаясамліваюць Фінляндыю з Ісахаравым пакаленнем. Прыхільнікі гіпотэзы адзначаюць, што ў фінскай мове бацька — Isä, што звязвае гэтае слова з Issachar (Ісхар, адзін з сыноў Якавых) і яго іўрыцкай этымалогіяй: …Але адна з найбольш пераканаўчых дэталяў паходзіць ад фінскага слова для айца, якое з’яўляецца Isä, што амаль пацвярджае старажытныя фінскія сувязі з ізраільскім племем Ісахара. Толькі ў фінскай мове ёсць такое ўнікальнае слова для айца

## Крыніцы 
Катэгорыя:Гістарычныя гіпотэзы
Катэгорыя:Гісторыя Фінляндыі
Катэгорыя:Канспіралогія
Русінскі алфавіт

**Русі́нскі алфві́т** (таксама **русі́нская а́збука**) — алфавіт русінскай мовы, у чатырох варыянтах мовы не з’яўляецца аднолькавым і адрозніваецца колькасцю і шэрагам літар.

|
|
| valign="top" |

|}
Русінскі альфавіт грунтуецца на «**гражданцы**», спрошчаным варыянце кірыліцы і звычайна мае 36 літар або менш. 
Лемкаўскі алфавіт адрозніваецца ад прэшаўскага тым, што не мае літар *Ё* і *Ї*. У ваяводзінскім алфавіце няма *Ё*, *І*, *Ы* і *Ъ*; *И* ужываецца перад *Ї*.
Адзінага кадыфікаванага падкарпацкага варыянту няма. Алфавіт новых падручнікаў для русінскіх народных школ указваецца ў падручніку Надзеі Пячоры *Русинськый язык*. Адрозніваецца ад прэшаўскага алфавіта шэрагам літар (мяккі і цвёрды знакі стаяць перад *Ю* і *Я*). Акрамя таго, у ім ужываюцца літары *Î* і *Ô*, якія часткай алфавіта не лічацца. Для запісу агубленага галоснага пярэдняга шэрага (МФА [y]) звычайна выкарыстоўваюць літару *Ӱ*.

## Ѣ 
Да 1945 года ў русінскім алфавіце існавала літара кірыліцы Ѣ (яць), якая цяпер ужываецца толькі ў царкоўнаславянскай мове.

## Крыніцы 
## Літаратура 
* 
* 
* 
* 
* 
Катэгорыя:Алфавіты
Катэгорыя:Русінская мова
Вайна на Блізкім Усходзе (з 2023)

**Вайна на Блізкім Усходзе** пачалася 7 кастрычніка 2023 года з уварвання ХАМАС у Ізраіль. У адказ Ізраіль 27 кастрычніка ўварваўся ў кантраляваны ХАМАС Сектар Газа і да канца мая 2024 года ўзяў пад кантроль большую частку яго тэрыторыі, уключаючы Філадэльфійскі калідор на мяжы з Егіптам.

У вайне на баку ХАМАС прынялі ўдзел Іран і падкантрольныя яму шыіцкія групоўкі — ліванская Хезбала, еменскія хусіты і іракскія шыіты, якія пачалі сістэматычныя абстрэлы тэрыторыі праціўніка ракетамі і дронамі. Акрамя гэтага хусіты блакавалі Баб-эль-Мандэбскі праліў, сістэматычна нападаючы на судны. 

Ізраіль разгарнуў масавыя бамбёжкі ліванскіх тэрыторый, падкантрольных Хезбале, каналаў забеспячэння зброяй гэтай групоўкі ў Сірыі. Хутка ЦАХАЛ уварваўся ў Ліван, насуперак Рэзалюцыі СБ ААН 1701. Таксама Ізраіль арганізаваў масавыя ліквідацыі членаў ХАМАС і Хезбалы, уключаючы лідараў гэтых арганізацый незалежна ад іх месцазнаходжання. З ліпеня 2024 года Ізраіль праводзіць бамбардзіроўкі аб’ектаў хусітаў на тэрыторыі Емена.

На баку Ізраіля выступіла ваенная кааліцыя на чале з ЗША. Група з 20 краін прымае ўдзел у ваеннай аперацыі супраць хусітаў з мэтай забеспячэння бяспекі марскога суднаходства ў раёне Чырвонага мора. Акрамя гэтага ўзброеныя сілы ЗША, Вялікабрытаніі і іншых краін аказваюць дапамогу Ізраілю ў адбіцці ракетных нападаў. Іранскі Корпус вартавых ісламскай рэвалюцыі ажыццявіў некалькі абстрэлаў амерыканскіх аб’ектаў у Іраку і Сірыі.

Станам на пачатак 2025 года Ізраіль з дапамогай пасрэднікаў дамовіўся аб перамір’і з Хезбалой, а ў выніку звяржэння апазіцыйнымі сіламі рэжыму Башара Асада ў снежні 2024 года ў Сірыі праіранская «Вось супраціву» апынулася істотна падарваная. Галоўнымі нявырашанымі праблемамі застаюцца вяртанне захопленых ХАМАС у кастрычніку 2023 года ізраільскіх закладнікаў і спыненне ваенных дзеянняў у Сектары Газа.

13 чэрвеня 2025 года Ізраіль пачаў поўнамаштабную ваенную аперацыю супраць Ірана пад назвай «Народ як леў», 22 чэрвеня да яе далучыліся ЗША. 24 чэрвеня бакі ўзгаднілі спыненне агню.

9 кастрычніка было ўзгоднена спыненне агню ў сектары Газа, 13 кастрычніка былі вернутыя апошнія 20 жывых ізраільскіх закладнікаў. У гэты ж дзень ізраільскія ўлады вызвалілі больш за 1,9 тыс. палесцінскіх зняволеных

28 лютага 2026 года ЗША і Ізраіль нанеслі ўдары па Іране, у выніку якіх загінулі вышэйшы кіраўнік дзяржавы Алі Хаменеі і шэраг высокапастаўленых іранскіх вайскоўцаў, з таго моманту вайна на Блізкім Усходзе стала больш маштабнай.

## Спасылкі 
* 
* 
* 
* 
* 
* 

Катэгорыя:Вайна на Блізкім Усходзе (з 2023)
Шолам Халяўскі

**Шолам Халяўскі** (1914, Ліда, Расійская імперыя — 22 мая 2011, Ізраіль) — ізраільскі гісторык, кіраўнік паўстання ў Нясвіжскім гета падчас Другой сусветнай вайны.

## Біяграфія 
Нарадзіўся ў горадзе Ліда ў 1914 годзе. Да пачатку Другой сусветнай вайны працаваў настаўнікам у яўрэйскай школе сеткі «Тарбут» у Нясвіжы, якая была часткай сеткі школ сіянісцкіх арганізацый у Польшчы.

17 верасня 1939 года ў Нясвіж увайшла Чырвоная Армія. Заходняя Беларусь была далучана да СССР. Выкладанне на іўрыце было забаронена. Выкладчыкі і навучэнцы школы, уключаючы Халяўскага, стварылі падпольную бібліятэку і працягвалі таемнае навучанне. 

27 чэрвеня 1941 года ў горад увайшлі нямецкія войскі, было створана яўрэйскае гета. 30 кастрычніка 1941 года нацысты забілі 4000 яўрэяў-вязняў гета.

Падчас нямецкай акупацыі Халяўскі ўзначаліў падполле і паўстанне ў Нясвіжскім гета, а пасля падаўлення паўстання і гібелі гета далучыўся да партызан.

У 1948 годзе ён эміграваў у Ізраіль і стаў гісторыкам. У 1977 годзе ў Яўрэйскім універсітэце ў Іерусаліме абараніў першую ў гісторыі дысертацыю па Халакосту на тэрыторыі Беларусі — «Яўрэйскае падполле і гета Заходняй Беларусі падчас Другой сусветнай вайны».

Памёр 22 мая 2011 года ў Ізраілі.

## Публікацыі 
* Soldiers from the ghetto. (eng., New York, 1980)
* На реках Неман и Днепр: евреи Белоруссии в годы Второй мировой войны (иврит, 1982)
* Немецкие евреи в Минском гетто (иврит) Yad Vaschem Studies 17  (1986) стр. 219—245.
* В буре истребления. Еврейство Восточной Белоруссии во Второй мировой войне (иврит, 1988)
* The Jews of Belorussia During World War II. (eng., Amsterdam, 1998)

## Крыніцы 
## Літаратура 
* 

## Спасылкі 
* 

Катэгорыя:Постаці Нясвіжа
Катэгорыя:Выжылі ў Халакосце
Катэгорыя:Постаці сіянізму
Катэгорыя:Партызаны Вялікай Айчыннай вайны
Катэгорыя:Гісторыкі Ізраіля
Катэгорыя:Вучоныя паводле алфавіта
Катэгорыя:Правадыры паўстанняў
Халакост у Клецкім раёне

За час акупацыі практычна ўсе яўрэі Клецкага раёна былі забітыя, а нешматлікія ацалелыя ў большасці ваявалі пасля ў партызанскіх атрадах. У гета Клецка вязні арганізавалі супраціў і паднялі адно з найбольш буйных паўстанняў у гета на тэрыторыі Беларусі.

Рэалізуючы нацысцкую праграму знішчэння яўрэяў, немцы стварылі на тэрыторыі раёна 4 гета:
* У двух гета горада Клецк (верасень 1941 — 22 ліпеня 1942) былі закатаваныя і забітыя каля 7000 чалавек.
* У гета вёскі Сіняўка (лета 1941 — жнівень 1943) былі закатаваныя і забітыя 920 чалавек.
* У гета вёскі Заастравечча (да чэрвеня 1942) былі забітыя каля 260 чалавек.

У Клецкім раёне два чалавекі былі ўдастоены ганаровага звання «Праведнік народаў свету» ад ізраільскага мемарыяльнага інстытута «Яд Вашым» «*у знак глыбокай удзячнасці за дапамогу, аказаную яўрэйскаму народу ў гады Другой сусветнай вайны*». Гэта Васілеўскія Іван і Зінаіда — за выратаванне Левінай (Батвіннік) Лізаветы ў вёсцы Капланавічы.

Два помнікі забітым яўрэям устаноўлены ў Клецку, Нарашэвічах і Заастравеччы.

## Крыніцы 
## Літаратура 
* 
* 

Клецкі раён
Катэгорыя:Гісторыя Клецкага раёна
Наіб Букеле

**Наіб Букеле** (; ) — палітык, Прэзідэнт Сальвадора з 2019 года.

У 2019 годзе Наіб Букеле атрымаў перамогу на прэзідэнцкіх выбарах. Ён стаў першым пасля заканчэння ў 1992 годзе грамадзянскай вайны кіраўніком дзяржавы, які не з'яўляецца прадстаўніком адной з дзвюх найбуйнейшых партый. Сальвадор у гэты час лічыўся адной з самых небяспечных краін у свеце. Цэнтральным элементам кампаніі па забеспячэнні правапарадку, якая праводзіцца прэзідэнтам Букеле, стала турма максімальнай бяспекі недалёка ад горада Тэкалука, якая адкрылася ў студзені 2023 года, там утрымліваецца каля 18 тысяч чалавек. Адначасова з барацьбой са злачыннасцю Букеле імкнецца рэфармаваць эканоміку краіны. У 2021 годзе ён надаў біткойну статус афіцыйнай валюты, што прыцягнула ўвагу інвестараў і ўмацавала міжнародны імідж Сальвадора як цэнтра крыптавалют. 

Пераабраны на другі пяцігадовы прэзідэнцкі тэрмін у лютым 2024 года.

## Крыніцы 
Катэгорыя:Палітыкі Сальвадора
Свята-Мікалаеўская царква (Познань)

**Праваслаўная царква св. Мікалая ў Познані** — праваслаўная царква ў Познані. Належыць да Лодзінска-Пазнаньскай епархіі Польскай Аўтакефальнай Праваслаўнай Царквы.

## Набажэнствы 
Набажэнствы адбываюцца па суботах у 17:00 і па нядзелях у 10:00.

## Галерэя 

Cerkiewpoznanska.jpg|
Cerkiewpoznanska2.jpg|
Cerkiewpoznanska3.jpg|
Cerkiewpoznanska4.jpg|
Cerkiewpoznanska5.jpg|
Cerkiewpoznanska6.jpg|
Cerkiewpoznanska7.jpg|
Cerkiewpoznanska8.jpg|
Cerkiewpoznanska9.jpg|
Cerkiewpoznanska10.jpg|
Cerkiewpoznanska11.jpg|Іканастас з Калішскага сабора

## Крыніцы 
## Літаратура 
* 

Катэгорыя:Храмы Лодзінска-Пазнаньскай епархііКатэгорыя:Храмы Познані
Катэгорыя:Храмы Святога Мікалая
Арыянт

**Арыянт** (*Аριάνταν*) — цар скіфаў, згаданы Герадотам каля 25 стагоддзяў таму. Ён вядомы тым, што загадаў усім скіфам прынесці па адным наканечніку стрэлы, каб даведацца колькасць свайго народа. Тыя, хто не паслухаўся, былі азсуджаны на смерць. У выніку было сабрана велізарная колькасць наканечнікаў, з якіх Арыянт загадаў вырабіць медны посуд і выставіць яго ў Эксампее.

Гэты посуд быў настолькі вялікі, што змяшчаў 600 амфар і меў таўшчыню ў шэсць пальцаў. Па словах мясцовых жыхароў, ён быў зроблены з наканечнікаў стрэл.

У перыяд уладарства Арыянта, Вялікая Скіфія спрабавала актыўна ўдзельнічаць у палітычным жыцці Мідыі, Асірыі і суседніх краін.

Арыянт кіраваў землямі ад Дняпра да Дуная і, магчыма, усёй Скіфіяй у цэлым. Яго кіраванне адносяць да прыкладна 650 года да н. э.

## Гл. таксама 
* Аргот

## Крыніцы 
Катэгорыя:Скіфія
Катэгорыя:Асобы
Катэгорыя:Кіраўнікі VI стагоддзя да н.э.
Рубан

**Рубан** — прозвішча.

## Вядомыя асобы 
* Руслан Уладзіміравіч Рубан (нар. 1975) — украінскі валейбаліст.
* Яўген Мікалаевіч Рубан (1941—1997) — беларускі шахматыст, майстар спорту СССР.
Дэнхалм Эліят

**Дэнхалм Мітчэл Эліят** (;  — ) — брытанскі акцёр тэатра, кіно і тэлебачання, лаўрэат прэміі BAFTA.

## Біяграфія 
Нарадзіўся ў Лондане ў сям’і Ніны Мітчэл і Майлза Лэймена Фара Эліята. Атрымаў адукацыю ў Malvern College, акцёрскаму майстэрству навучаўся ў Каралеўскай акадэміі драматычнага мастацтва.

У гады Другой сусветнай вайны ён уступіў у шэрагі Каралеўскіх ВПС Вялікабрытаніі і служыў радыстам і стралком у 76 Эскадрыллі пад камандаваннем Леанарда Чэшыра. У ноч на 24 верасня 1942 года яго бамбавік Handley Page Halifax, які ўдзельнічаў у паветраным рэйдзе на нямецкія падлодкі, быў збіты і зваліўся ў Паўночнае мора непадалёк ад Зільта. Эліят і два іншыя члены экіпажа выжылі. Апошнія гады вайны ён правёў у лагеры для ваеннапалонных у Сілезіі, падчас знаходжання ў якім арганізаваў аматарскі драмгурток пад назвай No Name Players.

Пасля вайны Эліят выступаў у тэатрах лонданскага Вест-Энда ў спектаклях The Guinea Pig (1946) і Venus Observed (1950), дзе яго партнёрам быў Лоўрэнс Аліўе. У 1950 годзе ён дэбютаваў на Брадвеі ў п’есе Ring Round the Moon, а яго кінакар’ера пачалася ў 1949 годзе з удзелу ў карціне «Дарагі містэр Прохак». Далей былі ролі ў фільмах такіх рэжысёраў, як Дэвід Лін («Гукавы бар’ер»), Льюіс Майлстоўн («Тыя, якія вырашацца»), Льюіс Гілберт («Элфі»), прарывам жа для яго стала праца ў кінастужцы Клайва Донера «Толькі лепшае». На працягу 1970-1980-х гг. яго ролі ў фільмах „Лялечны дом“, „Святы Джэк“ і „Індыяна Джонс: У пошуках страчанага каўчэга“ былі адзначаны намінацыямі на прэмію Брытанскай кінаакадэміі, а затым ён тры гады запар атрымоўваў узнагароды BAFTA за найлепшае выкананне роляў другога плана ў карцінах месцамі» (1984), «Прыватная імпрэза» (1985) і «Абарона дзяржавы» (1986). На працягу сваёй кар’еры ў кінематографе і на тэлебачанні Эліат згуляў больш чым у 120 фільмах і серыялах. У 1988 годзе за дасягненні ў акцёрскай дзейнасці Дэнхалм Эліят быў узнагароджаны ордэнам Брытанскай імперыі.

## Зноскі 
Катэгорыя:Акцёры Вялікабрытаніі
Руслан Уладзіміравіч Рубан

**Руслан Уладзіміравіч Рубан** (нар. , Палтава, Украіна) — украінскі валейбаліст.

## Біяграфія 
Скончыў спецыяльны спартыўны клас 14 Палтаўскай школы. Займаўся валейболам у ДЮСШ № 2 з Уладзіславам Андронікавічам Агасянцом. У 1992 годзе пераехаў у «Младаст» (Заграб) і выступаў там да 1998 года. Пазней выступаў у чэмпіянатах Германіі, Галандыі, Аўстрыі.
У 27 гадоў ён атрымаў сур’ёзную траўму — пералом нагі адразу ў некалькіх месцах, пасля чаго кар’еру гульца прыйшлося завяршыць.
 
Спачатку працаваў памочнікам трэнера ў жаночай камандзе «Младост», затым у жаночай зборнай Харватыі. У 2005 годзе ўзначаліў жаночую зборную гэтай краіны. Затым трэніраваў мужчынскую каманду ў Заграбе. Пасля гэтага з Беларусі паступіла прапанова ўзначаліць «Металург-БелАЗ».

## Спасылкі 
* «Фаворит» возглавил полтавчанин

Катэгорыя:Валейбалісты Украіны
Катэгорыя:Валейбольныя трэнеры Украіны
Катэгорыя:Трэнеры «Камунальніка» Магілёў
Катэгорыя:Трэнеры «Факела» Новы Урэнгой
Катэгорыя:Трэнеры «Фаварыта» Лубны
Катэгорыя:Трэнеры жаночай зборнай Харватыі па валейболе
Катэгорыя:Ігракі «Младаст» Заграб (валейбол)
Катэгорыя:Трэнеры «Младасці» Заграб (жаночы валейбол)
Катэгорыя:Трэнеры «Младасці» Заграб (валейбол)
Катэгорыя:Трэнеры «Азэраіла» Баку
Катэгорыя:Трэнеры «Фенербахчэ» Стамбул (жаночы валейбол)
Візімар

**Візімар** () — уладар вандалаў у IV стагодзі з племя Хасдынгаў. Аб ім амаль нічога невядома з-за адсутнасці гістарычных крыніц, але ён адзначаны як адзін з першых уладароў вандалаў. Тэрыторыя яго дзяржавы ўключала ў сябе частку былой рымскай правінцыі Дакіі (Трансільванія і Усходняя Венгрыя) і некаторыя тэрыторыі сучаснай Заходняй Украіны. Візімар, хутчэй за ўсё, загінуў у 335 годзе ў бітве з вестготамі.

## Крыніцы 
Катэгорыя:Каралі вандалаў
Катэгорыя:Асобы
Сезон 2007/2008 «Металурга» Жлобін (валейбол)

У сезоне 2007—2008 валейбольны клуб «Металург» з горада Жлобін прымаў удзел у наступных турнірах:
* Чэмпіянат Беларусі 2007/2008 (**Чэмпіён**),
* Кубак Беларусі 2007 (**Уладальнік**).

## Склад каманды 
* Цімур Ахрарі (1987)
* Раман Аплевіч (1986)
* Рамана Эджаме (1980)
* Аляксандр Елістратаў (1977)
* Сяргей Фурман (1978)
* Аляксей Марцута (1983)
* Алег Міхнюк (1983)
* Вадзім Міцько (1980)
* Дзяніс Осіпаў (1983)
* Ігар Петрачэнка (1981)
* Яўгеній Русак (1985)
* Сяргей Тарас (1988)
* Міхаіл Косач (1985)
* Ігар Загорцаў (1963)

## Гл. таксама 
* Сезон 2006/2007 «Металурга» Жлобін (валейбол)
* Сезон 2008/2009 «Металурга» Жлобін (валейбол)

## Спасылкі 
* Metallurg Zhlobin 
* 2007/2008 European Cups
2007/2008
Металург Жлобін
Катэгорыя:2007 год у Жлобіне
Катэгорыя:2008 год у Жлобіне
Сезон 2004/2005 «Металурга» Жлобін (валейбол)

У сезоне 2004—2005 валейбольны клуб «Металург» з горада Жлобін прымаў удзел у наступных турнірах:
* Чэмпіянат Беларусі 2004/2005 (**4-е месца**).

## Склад каманды 
* Раман Аплевіч (1986)
* Рамана Эджаме (1980)
* Аляксандр Елістратаў (1977)
* Сяргей Фурман (1978)
* Арцём Гарамыкін (1985)
* Міхаіл Косач (1985)
* Васіль Курдзюк (1982)
* Дзмітрый Мірук (1980)
* Вадзім Міцько (1980)
* Віталь Пацяруха (1986)
* Ігар Петрачэнка (1981)
* Віктар Шнітоўскі (1985)
* Алег Таранка (1980)

## Гл. таксама 
* Сезон 2003/2004 «Металурга» Жлобін (валейбол)
* Сезон 2005/2006 «Металурга» Жлобін (валейбол)

## Спасылкі 
* Metallurg Zhlobin 
* 2004/2005 European Cups
2004/2005
Металург Жлобін
Катэгорыя:2004 год у Жлобіне
Катэгорыя:2005 год у Жлобіне
Сезон 2005/2006 «Металурга» Жлобін (валейбол)

У сезоне 2005—2006 валейбольны клуб «Металург» з горада Жлобін прымаў удзел у наступных турнірах:
* Чэмпіянат Беларусі 2005/2006 (**Бронзавы прызёр**).

## Склад каманды 
* Цімур Ахрарі (1987)
* Раман Аплевіч (1986)
* Арцём Гарамыкін (1985)
* Міхаіл Косач (1985)
* Максім Лішчук (1985)
* Станіслаў Лютынскі (1987)
* Віталь Пацяруха (1986)
* Ігар Петрачэнка (1981)
* Віктар Шнітоўскі (1985)
* Алег Таранка (1980)
* Яўген Цімафееў (1985)

## Гл. таксама 
* Сезон 2004/2005 «Металурга» Жлобін (валейбол)
* Сезон 2006/2007 «Металурга» Жлобін (валейбол)

## Спасылкі 
* Metallurg Zhlobin 
* 2005/2006 European Cups
2005/2006
Металург Жлобін
Катэгорыя:2005 год у Жлобіне
Катэгорыя:2006 год у Жлобіне
Сезон 2002/2003 «Металурга» Жлобін (валейбол)

У сезоне 2002—2003 валейбольны клуб «Металург» з горада Жлобін прымаў удзел у наступных турнірах:
* Чэмпіянат Беларусі 2002/2003 (**5-е месца**).

## Склад каманды 
* Рамана Эджаме (1980)
* Аляксандр Елістратаў (1977)
* Уладзімір Козіч (1980)
* Дзмітрый Мірук (1980)
* Вадзім Міцько (1980)
* Руслан Пасічнюк (1977)
* Ігар Петрачэнка (1981)
* Яўгеній Рагіня (1978)
* Дзмітрый Салтыкоў (1980)
* Алег Таранка (1980)
* Андрэй Волік (1973)
* Ігар Загорцаў (1963)

## Гл. таксама 
* Сезон 2001/2002 «Металурга» Жлобін (валейбол)
* Сезон 2003/2004 «Металурга» Жлобін (валейбол)

## Спасылкі 
* Metallurg Zhlobin 
* 2002/2003 European Cups
2002/2003
Металург Жлобін
Катэгорыя:2002 год у Жлобіне
Катэгорыя:2003 год у Жлобіне
Канскія львы

**Міжнародны фестываль творчасці «Канскія львы»** (, ) — штогадовая падзея ў галіне творчых камунікацый, рэкламы і сумежных галін. На фестывалі адзначаюцца прарыўныя, нестандартныя ідэі, падыходы і тэхналогіі, якія задаюць тэндэнцыі ў развіцці культуры, бізнесу і грамадства. Фестываль лічыцца найбуйнейшым сходам прафесіяналаў, дызайнераў, лічбавых наватараў і маркетолагаў у свеце.

Гэты фестываль працягласцю ад 5 да 7 дзён штогод праводзіцца ў французскім горадзе Каны, звычайна ў трэці тыдзень чэрвеня. Хаця на фестывалі таксама праводзяцца семінары, навучальныя курсы і грамадскія мерапрыемствы для работнікаў рэкламнай галіны, яго галоўнай падзеяй з’яўляецца цырымонія ўзнагароджання ганаровымі ўзнагародамі найлепшых работ года ў галіне рэкламы. Работы ўзнагароджваюцца бронзавымі, сярэбранымі, залатымі «Канскімі львамі» і Гран-пры ў шэрагу катэгорый..

## Сімвал фестывалю 
Сімвалам фестывалю з’яўляецца леў. Гэты сімвал з’явіўся дзякуючы Венецыі, дзе, разам з Канамі, праводзіўся фестываль у першыя гады існавання. Крылаты леў — сімвал Святога Марка, які аберагае Венецыю.

## Беларускія прызёры 
У 2005 годзе ў катэгорыі «Медыя» агенцтва «Крынь»/Starcom атрымала залатога «Канскага льва» за рэкламную кампанію расійскага вытворцы піва.

У 2017 годзе беларуска Ангеліна Пісчыкава ўдастоена другой прэміі ў катэгорыі «Дызайн» за ўпакоўку лямпачак CS Light Bulbs для вытворцы асвятляльнага абсталявання Crazy Service.

## Зноскі 
## Спасылкі 
* 

Катэгорыя:Фестывалі Францыі
Катэгорыя:Каны
Катэгорыя:З’явіліся ў 1954 годзе
Сезон 2000/2001 «Металурга» Жлобін (валейбол)

У сезоне 2000—2001 валейбольны клуб «Металург» з горада Жлобін прымаў удзел у наступных турнірах:
* Чэмпіянат Беларусі 2000/2001 (**5-е месца**).

## Склад каманды 
* Алег Абраменка (1974)
* Канстанцін Асіпчык (1978)
* Весна Драгічэвіч (1973, Сербія)
* Сяргей Фурман (1978)
* Сяргей Каплуноў (1977)
* Уладзімір Козіч (1980)
* Алег Мікановіч (1975)
* Дзмітрый Мірук (1980)
* Ігар Петрачэнка (1981)
* Яўгеній Рагіня (1978)
* Іван Салянкін (1980)
* Дзмітрый Салтыкоў (1980)
* Аляксандр Шымко (1980)
* Алег Таранка (1980)
* Аляксей Еўтуховіч (1981)
* Ігар Загорцаў (1963)

## Гл. таксама 
* Сезон 1999/2000 «Крока» Жлобін (валейбол)
* Сезон 2001/2002 «Металурга» Жлобін (валейбол)

## Спасылкі 
* Metallurg Zhlobin 
* 2000/2001 European Cups
2000/2001
Металург Жлобін
Катэгорыя:2000 год у Жлобіне
Катэгорыя:2001 год у Жлобіне
Сезон 2002/2003 «Тэхнапрыбора» Магілёў

У сезоне 2002—2003 валейбольны клуб «Тэхнапрыбор» з горада Магілёў прымаў удзел у наступных турнірах:
* Чэмпіянат Беларусі 2002/2003 (**	Бронзавы прызёр**).

## Склад каманды 
* Дзяніс Барэеў (1983)
* Арцём Барысенка (1985)
* Андрэй Часнавіцкі (1984)
* Сяргей Часнавіцкі (1976)
* Аляксей Фёдараў (1978)
* Максім Гайшун (1979)
* Дзмітрый Ісачанка (1976)
* Дзмітрый Купава (1973)
* Іван Салянкін (1980)
* Генры Жукаў (1970, Украіна)

## Трэнеры каманды 
*  Анатоль Паняшын (галоўны трэнер)

## Спасылкі 
* 2002/2003 European Cups
* players 
2002/2003
Тэхнапрыбор
Катэгорыя:2002 год у Магілёве
Катэгорыя:2003 год у Магілёве
Тэд Дэнсан

**Эдвард Брыдж «Тэд» Дэнсан III** (; ) — амерыканскі .

Найбольш вядомы па галоўнай ролі ў сіткоме NBC «Чырс» (1982–1993), за які ён атрымаў дзве прэміі «Эмі» і дзве прэміі «Залаты глобус». Таксама быў намінаваны на «Эмі» за юрыдычную драму FX «Сутычка» (2007-2010) і камедыю NBC «Добрае месца» (2016-2020). Дэнсан быў абвешчаны лаўрэатам прэміі Кэрал Бернет 2025 года.

## Асабістае жыццё 
З 1995 года жанаты на ўладальніцы прэміі «Оскар», актрысе Мэры Стынберджэн.

## Зноскі 
## Спасылкі 
*
Сезон 2004/2005 «Тэхнапрыбор-Бела» Магілёў

У сезоне 2004—2005 валейбольны клуб «Тэхнапрыбор-Бела» з горада Магілёў.

## Склад каманды 
* Сяргей Антановіч (1986)
* Дзяніс Барэеў (1983)
* Арцём Барысенка (1985)
* Андрэй Часнавіцкі (1984)
* Сяргей Часнавіцкі (1976)
* Максім Гайшун (1979)
* Дзмітрый Ісачанка (1976)
* Пётр Хвашчынскі (1985)
* Дзмітрый Купава (1973)
* Аляксей Навакшэнаў (1971, Украіна)
* Руслан Выхаванец (1974)
* Уладзімір Жуковіч (1987)

## Трэнеры каманды 
*  Анатоль Паняшын (галоўны трэнер)

## Гл. таксама 
* Сезон 2005/2006 «Тэхнапрыбор-Бела» Магілёў

## Спасылкі 
* 2004/2005 European Cups
* players 
2004/2005
Тэхнапрыбор-Бела
Катэгорыя:2004 год у Магілёве
Катэгорыя:2005 год у Магілёве
Халакост у Клімавіцкім раёне

За час акупацыі практычна ўсе яўрэі Клімавіцкага раёна былі забітыя, а нешматлікія выратаваныя ў большасці ваявалі пасля ў партызанскіх атрадах.

Яўрэяў у раёне забівалі ў Клімавічах, вёсках Дудараўка, Куляшоўка, Карпачы (цяпер — Канахоўка), Красавічы, Мілаславічы, Міхалін, Папехінка, Родня, Селішча, Хадунь, Хатовіж (каля 40 сем’яў) і іншых.

Рэалізуючы нацысцкую праграму знішчэння яўрэяў, немцы стварылі на тэрыторыі раёна адно гета — у Клімавічах, у якім са жніўня да 20 лістапада 1941 года былі закатаваныя і забітыя каля 900 яўрэяў.

У Клімавіцкім раёне 2 чалавекі былі ўдастоены ганаровага звання «Праведнік народаў свету» ад ізраільскага мемарыяльнага інстытута «Яд ва-Шэм» «*у знак глыбокай удзячнасці за дапамогу, аказаную яўрэйскаму народу ў гады Другой сусветнай вайны*» — Языменка Васіль і Аляксандра, якія выратавалі Гурэвіч Груню і яе дачку Раісу ў вёсцы Пожар.

Папкова Еўдакія і Яфрэмаў Іван, рызыкуючы жыццём, выратавалі Школьнікаву Раісу.

Два помнікі забітым яўрэям устаноўлены ў Клімавічах. Целы забітых габрэяў вёскі Карпачы перапахаваныя ў брацкую магілу ў вёсцы Бабічын, якая цяпер не існуе — за вёскай Ерашоўка, і на магіле ўсталяваны помнік. Помнік на месцы забойства габрэяў усталяваны ў Міласлававічах у 2007 годзе.

## Крыніцы 
## Літаратура 
* 
* 
* 
* 

Клімавіцкі раён
Катэгорыя:Гісторыя Клімавіцкага раёна
Аляксандр Васілевіч Котаў

**Аляксандр Васілевіч Котаў** (нар. ) — беларускі валейбольны трэнер. Кандыдатам у майстры спорту і суддзя вышэйшай нацыянальнай катэгорыі па валейболе. Бацька валейбаліста Яўгения Котава і Арсенія Котава.

## Біяграфія 
Скончыў МДУ імя А.А. Куляшова і Вышэйшую школу трэнераў Рэспублікі Беларусь. Доўгі час быў трэнерам, а з 2020 па 2023 год узначаліў мужскую каманду ВК «Камунальнік Магілёў».

У жніўні 2024 года папоўніў трэнерскі склад гомельскай «Энергіі».

## Крыніцы 
## Спасылкі 
* Тренер Котов Александр/ Kotov Aleksandr
* Волейбольный клуб «Энергия» рад приветствовать в тренерском штабе команды Александра Васильевича Котова.
* Александр Котов присоединился к тренерскому штабу гомельской «Энергии»

Катэгорыя:Валейбалісты Беларусі
Катэгорыя:Валейбольныя трэнеры Беларусі
Катэгорыя:Трэнеры «Камунальніка» Магілёў
Катэгорыя:Трэнеры «Энергіі» Гомель
Катэгорыя:Валейбольныя суддзі Беларусі
Катэгорыя:Выпускнікі Магілёўскага дзяржаўнага ўніверсітэта імя Аркадзя Куляшова
Чэмпіянат Беларусі па валейболе сярод жанчын 2012/2013

**Чэмпіянат Беларусі па валейболе сярод жанчын 2012/2013** — 22-ы чэмпіянат Рэспублікі Беларусь па валейболе сярод жанчын.

## Мач за 3 месца 
* **Мінчанка** — Камунальнік — 3:2

## Выніковае размеркаванне месцаў 
## Крыніцы 
## Спасылкі 
* 2012/13 
* «Строитель» — четырехкратый, «Минчанка» — третья. 

2012
Катэгорыя:2012 год у валейболе
Катэгорыя:2013 год у валейболе
Катэгорыя:Спорт у Беларусі ў 2012 годзе
Катэгорыя:Спорт у Беларусі ў 2013 годзе
Фрыдубальд

**Фрыдубальд**, або **Фрэдэбал** — кароль вандалаў у пачатку V стагоддзя.

Пад уладарствам Фрыдубальда вандалы-сілінгі размясціліся ў паўднёвай частцы Іспаніі, у правінцыі Бетыка. Рымскі ўрад быў вымушаны прызнаць гэты стан спраў афіцыйна, але адшукваў сродкі пазбавіцца ад няпрошаных гасцей. У 416 годзе рымляне заклікалі на дапамогу супраць вандалаў і аланаў вестгоцкага караля Валію. Той, паводле Ідацыя, дасціпна, без усялякай бітвы, захапіў у палон Фрэдубальда, і адаслаў яго да імператара Ганорыя. Аб яго далейшым лёсе нічога не вядома.

## Крыніцы 
Катэгорыя:Каралі вандалаў
Катэгорыя:Асобы
Маха Кумбха Мела (2025)

Святкаванне **Маха Кумбха Мела 2025 года** адбывалася 13—26 студзеня ў індыйскім горадзе Праяградж. Было адзначана прыбыццём каля 400 млн паломнікаў-індуістаў.

Свята Кумбха Мела, якое адзначаецца раз у 144 гады (таксама ёсць Кумбха Мела раз у 4 гады, Ардх Кумбха Мела раз у 6 гадоў, Пурна Кумбха Мелу раз у 12 гадоў), занесена ў спіс нематэрыяльнай культурнай спадчыны чалавецтва ЮНЕСКА. У рамках яго вернікі праводзяць ачышчэнне і выратаванне душы праз рытуальнае абмыванне ў святым для індуістаў месцы, дзе сустракаюцца тры ракі — Ганг, Ямуна і нябачная Сарасваці, якая з’яўляецца толькі ў дні свята. 

Падрыхтоўка да Маха Кумбха Мела была афіцыйна скончана 10 снежня 2024 года. Пабудаваны часовы намётавы гарадок для паломнікаў з дарогамі, водазабеспячэннем, тэлекамунікацыйнымі вышкамі. Ён займаў плошчу 40 кв. км. Гарадок з 180 тыс. намётаў падзяляўся на 25 раёнаў. На асобнай тэрыторыі, абрысы якой нагадвалі па форме абрысы Індыі, пабудаваныя 12 копій храмаў, прысвечаных богу Шыве. Устаноўлена 67 тыс. вулічных ліхтароў, больш за 150 тыс. мабільных прыбіральняў і 23 тыс. камер назірання. У якасці дадатковай меры бяспекі назіранне ў рэжыме 24/7 задзейнічаны 20 дронаў. Да падтрымання чысціні задзейнічана 20 тыс. работнікаў. 

Акрамя таго, да месца свята прыцягнуты ваенныя і грамадзянскія медыкі. Падрыхтавана некалькі лазарэтаў, у ваенным шпіталі створаны дзве палаты інтэнсіўнай тэрапіі.

Зона стаянкі для вернікаў на аўтамабілях арганізавана на плошчы 18,67 кв.км на 500 тыс. машын.

## Спасылкі 
* Maha Kumbh Mela 2025: How this event after 144 years is different from 3 other Kumbhs
* Самый многолюдный праздник на планете

Катэгорыя:Індуізм у Індыі
Катэгорыя:Святы Індыі
Катэгорыя:Студзень 2025 года
Катэгорыя:2025 год у Індыі
Катэгорыя:Праяградж
Магнолія (фільм)

**Магнолія** () — амерыканскі драматычны кінафільм рэжысёра Пола Томаса Андэрсана, зняты ў 1999 годзе. Па сцвярджэнні самога рэжысёра, «Магнолія» — яго лепшая карціна. Асновай сюжэту паслужыла вядомая містыфікацыя пра самагубства Раналда Опуса.

На 50-м Берлінскім кінафестывалі фільм перамог у асноўнай конкурснай праграме і атрымаў галоўны прыз «Залаты мядзведзь». Выканаўца ролі другога плана Том Круз за акцёрскую працу ў стужцы вылучаўся на прэмію «Оскар» і быў удастоены трэцяга «Залатога глобуса». Роля паміраючага ад раку Эрла Патрыджа стала для акцёра Джэйсана Робардса апошняй у яго кар’еры — у снежні 2000 года ён памёр ад раку лёгкіх.

## Крыніцы 
Катэгорыя:Фільмы 1999 года
Катэгорыя:Фільмы Пола Томаса Андэрсана
Скіфскі паход Дарыя I

**Скіфскі паход Дарыя I** — паход цара Ахеменідаў Дарыя супраць скіфаў. Адбыўся ў 513 годзе да нашай эры. Дарый I уварваўся ў частку Еўрапейскай Скіфіі, якая ўключала тэрыторыі сучасных Балкан, Украіны і паўднёвай Расіі. Скіфы паспяхова пазбеглі прамога сутыкнення з персідскім войскам дзякуючы свайму качавому ладу жыцця і тактыцы выпаленай зямлі.

Дарый перасек Чорнае мора па пантонным мосце і заваяваў вялікія тэрыторыі ва Усходняй Еўропе. Аднак, нягледзячы на першапачатковыя поспехі, персы не змаглі прымусіць скіфаў уступіць у вырашальную бітву. Скіфы працягвалі адступаць, спусташаючы сельскую мясцовасць і знішчаючы пашы.

У рэшце рэшт, Дарый спыніў наступленне, каб пазбегнуць далейшых страт, і пабудаваў абарончую лінію. Нягледзячы на гэта, персы заваявалі значную частку апрацоўваемых зямель скіфаў і нанеслі шкоду іх саюзнікам.

## Зноскі 
Катэгорыя:Войны
Катэгорыя:Скіфы
Катэгорыя:Старажытная Персія
Катэгорыя:Гісторыя Ірана
Магнолія (значэнні)

* Магнолія — кветка
* Магнолія (фільм)
* (1060) Магнолія — астэроід

## Тапонім 
* Магнолія (Арканзас)
Біткойны на сметніку ў Ньюпарце

Летам 2013 года жыхар брытанскага Ньюпарта Джэймс Хаўэлс выпадкова выкінуў на гарадскі сметнік кампутарны жорсткі дыск, які змяшчаў закрыты ключ да 7 500—8 000 біткойнаў.

## Страта жорсткага дыска 
Джэймс Хаўэлс займаўся майнінгам біткойнаў з 2009 года. Пасля таго, як аднойчы ён выпадкова праліў напой на свой кампутар і сапсаваў яго, мужчына яго разабраў і прадаў частку спраўных камплектуючых, а жорсткі дыск захоўваў у скрыні стала тры гады, пакуль летам 2013 года не выкінуў яго разам са смеццем, лічачы, што ўсё патрэбнае яму ён з яго скапіяваў. Тады 1 біткойн каштаваў каля $100, але ўжо восенню таго ж года курс вырас да $1,2 тыс., і Хаўэлс, пераканаўшыся, што ключ да сваіх біткойнаў ён не скапіяваў, успомніў аб выкінутым дыску, але было ўжо позна. Хаўэлс звярнуўся да кіраўніцтва гарадской звалкі, але яму паведамілі, што дыск ужо пахаваны пад пад 25 тыс. куб. м смецця і зямлі, і знайсці яго практычна немагчыма.

## Планы пошуку дыска 
Так як курс біткойна ўсё рос, то Хаўэлс неаднаразова прапаноўваў арганізаваць пошукі жорсткага дыска, але ў гарадской адміністрацыі яму адказвалі, што правядзенне раскопак на сметніку немагчыма па юрыдычных, эканамічных і экалагічных прычынах. У 2021 годзе, падчас пандэміі COVID-19, мужчына паабяцаў вылучыць у фонд барацьбы супраць эпідэміі 25% сумы на сваім біткойн-кашальку, калі жорсткі дыск будзе знойдзены.

У 2022 годзе Хаўэлс распрацаваў праект пошуку дыска з ужываннем людзей-сартавальнікаў смецця, робатаў ад Boston Dynamics і сканэра Max-AI са штучным інтэлектам, навучанага шукаць жорсткія дыскі на канвеернай стужцы. Праект уключаў перапрацоўку і перапахаванне сартаванага смецця з наступным будаўніцтвам сонечнай або ветранай электрастанцыі на сметніку. Ацэначная цана праекта складала $11 млн у выпадку работ на працягу трох гадоў або $6 млн у выпадку работ на працягу паўтара года. Пры гэтым Хаўэлс прапаноўваў у выпадку выяўлення дыска пакінуць сабе прыкладна 30% сумы, каля траціны накіраваць на аплату выдаткаў па пошуку, 30% выплаціць інвестарам, якія пагадзіліся фінансаваць пошукі, а астатняе павінна было быць выдаткавана на мясцовыя патрэбы, у тым ліку на выплату 50 фунтаў стэрлінгаў у біткойнах кожнаму з 150 тыс. жыхароў Ньюпарта.

## Судовы працэс 
Паколькі гарадскія ўлады адпрэчвалі ўсе яго прапановы, восенню 2024 года Хаўэлс звярнуўся ў суд з пазовам да іх, патрабуючы кампенсацыі яму шкоды ў памеры £495 млн. Да лістапада 2024 года курс страчаных біткойнаў перавышаў $700 млн. Пасля гэтага мужчына заявіў, што ў яго ёсць новы план — выпусціць сваю ўласную крыптавалюту, якая будзе свайго роду вытворным фінансавым інструментам.

## Крыніцы 
Катэгорыя:Ньюпарт
Катэгорыя:Судовыя працэсы
Катэгорыя:2024 год у Вялікабрытаніі
Магнолія (Арканзас)

**Магнолія** () — горад і адміністрацыйны цэнтр акругі Калумбія ў Арканзасе ў Злучаных Штатах Амерыкі. знаходзіцца на паўднёвым захадзе штата Арканзас, на поўнач ад цэнтра акругі Калумбія. Размешчаны прыкладна за 80 км на ўсход ад Тэксарканы, за 217 км на поўдзень ад Літл-Рока і за 121 км на паўночны ўсход ад Шрыўпарта. Паўднёва-Арканзаскі ўніверсітэт.
## Насельніцтва 
## Крыніцы 
Катэгорыя:Гарады Арканзаса
Варнавічы

**Варнавічы** () — населены пункт у Краслаўскім краі Латвіі. Уваходзіць у склад Каплаўскай воласці. За 15 км ад горада Краслава. У вёсцы ёсць касцёл. Побач знаходзіцца возера Варнавічу.

## Насельніцтва 
## Крыніцы 
Катэгорыя:Населеныя пункты Латвіі
Патарніекі

**Патарніекі** () — населены пункт у Краслаўскім краі Латвіі, у складзе Піедруйскай воласці. Размешчаны на правым беразе ракі Росіцы, на аўтадарозе A6, каля дзяржаўнай мяжы з Беларуссю. Адлегласць ад валаснога цэнтра — вёскі Піедруя — 9 км, ад краявога горада Краслава — 33 км.
## Насельніцтва 
## Крыніцы 
Катэгорыя:Населеныя пункты Латвіі
Скайста

**Скайста** () — населены пункт у Краслаўскім краі Латвіі, адміністрацыйны цэнтр Скайсцкай воласці. Знаходзіцца каля рэгіянальнай аўтадарогі P61 (Краслава — Дагда). За 21 км ад горада Краслава.

## Насельніцтва 
## Крыніцы 
Катэгорыя:Населеныя пункты Латвіі
Сезон 2006/2007 «Тэхнапрыбор-Бела» Магілёў

У сезоне 2006—2007 валейбольны клуб «Тэхнапрыбор-Бела» з горада Магілёў прымаў удзел у наступных турнірах:
* Чэмпіянат Беларусі 2006/2007 (**Чэмпіён**),
* Кубак Беларусі 2006 (**Уладальнік**).

## Склад каманды 
* Алег Ахрэм	(1983)
* Сяргей Антановіч (1986)
* Арцём Барысенка (1985)
* Андрэй Часнавіцкі (1984)
* Сяргей Часнавіцкі (1976)
* Павел Дасевіч (1984)
* Арцём Гарамыкін (1985)
* Мікалай Густыр (1980)
* Дзмітрый Кот	(1975)
* Дзмітрый Купава (1973)
* Міхаіл Юшчук (1988)
* Дзмітрый Жэгздрын (1982)
* Уладзімір Жуковіч (1987)
* Максім Гайшун (1979)

## Трэнеры каманды 
*  Анатоль Паняшын (галоўны трэнер)

## Гл. таксама 
* Сезон 2005/2006 «Тэхнапрыбор-Бела» Магілёў
* Сезон 2007/2008 «Металург-Бела» Магілёў

## Спасылкі 
* 2006/2007 European Cups
* players 
2006/2007
Тэхнапрыбор-Бела
Катэгорыя:2006 год у Магілёве
Катэгорыя:2007 год у Магілёве
Агароднікаў

**Агароднікаў** — прозвішча.

## Вядомыя носьбіты 
* Аляксандр Аляксандравіч Агароднікаў — беларускі гісторык
* Аляксандр Сяргеевіч Агароднікаў — беларускі дзяржаўны дзеяч, дыпламат
Аляксандр Сяргеевіч Агароднікаў

**Аляксандр Сяргеевіч Агароднікаў** () — беларускі дзяржаўны дзеяч, дыпламат. Надзвычайны і Паўнамоцны Пасол Рэспублікі Беларусь у Рэспубліцы Узбекістан (з 2025).

## Біяграфія 
У 1993 годзе скончыў Мінскі радыётэхнічны інстытут па спецыяльнасці «Мікраэлектроніка і паўправадніковыя прылады». У 2007 годзе — скончыў магістратуру Беларускага дзяржаўнага эканамічнага ўніверсітэта па спецыяльнасці «Эканоміка і кіраванне народнай гаспадаркай».

З 1993 па 1996 год — інжынер-тэхнолаг, інжынер-тэхнолаг І катэгорыі завода паўправадніковых прылад імя Ф. Э. Дзяржынскага Навукова-вытворчага аб’яднання «Інтэграл» (Мінск).

З 1996 па 2010 год — праца на кіруючых пасадах у Навукова-вытворчым аб’яднанні «Інтэграл» (у 2010 годзе аб’яднанне пераўтворана ў адкрытае акцыянернае таварыства «ІНТЭГРАЛ»): намеснік дырэктара вытворчасці сродкаў сувязі, дырэктар вытворчасці, намеснік дырэктара па маркетынгу і збыце, намеснік дырэктара па фінансах і збыце ДП «Завод Электроніка»; дырэктар УП «Інтэграл-гандаль-сэрвіс», намеснік генеральнага дырэктара НВА «Інтэграл» — намеснік дырэктара па эканоміцы і фінансах УП «Завод паўправадніковых прыбораў», намеснік генеральнага дырэктара па эканоміцы і фінансах ААТ «ІНТЭГРАЛ».

З 2010 па 2012 год — намеснік генеральнага дырэктара па развіцці і фінансах, першы намеснік генеральнага дырэктара ААТ «Кіруючая кампанія холдынгу „ГАРЫЗОНТ“».

З 2013 па май 2022 года — намеснік Міністра прамысловасці Рэспублікі Беларусь.

З мая 2022 года па студзень 2025 года — першы намеснік Міністра прамысловасці Рэспублікі Беларусь.

14 студзеня 2025 года прызначаны Надзвычайным і Паўнамоцным Паслом Беларусі ва Узбекістане.

## Крыніцы 
Катэгорыя:Дыпламаты Беларусі
Катэгорыя:Паслы Беларусі ва Узбекістане
Катэгорыя:Намеснікі міністра прамысловасці Рэспублікі Беларусь
Жырардо

**Жырардо** — прозвішча.

## Вядомыя носьбіты 
* Анні Жырардо — французская актрыса
* Іпаліт Жырардо — французскі акцёр
Іпаліт Жырардо

**Іпаліт Жырардо** (, сапраўднае імя *Фрэдэрык Жырардо*, Frédéric Girardot; нар. , Булонь-Біянкур, Францыя) — французскі акцёр тэатра і кіно.

Не з’яўляецца сваяком французскай актрысай Анні Жырардо.

## Біяграфія 
Іпаліт Жырардо нарадзіўся 10 кастрычніка 1955 года ў Булонь-Біянкур. З дзяцінства захапляўся маляваннем. Атрымаў дыплом Вышэйшай нацыянальнай школы дэкаратыўных мастацтваў. Марыў стаць мастацкім кіраўніком на здымачнай пляцоўцы.

Наведваў курсы драматычнага мастацтва Андрэаса Вутсінаса і школу прафесійнай падрыхтоўкі акцёраў для тэатра, кіно і тэлебачання. Неўзабаве, у рамках майстэрні кіно, ажыццяўляе серыю кароткаметражных фільмаў з падлеткамі прыгарада.

Дэбютаваў у кіно дзякуючы сяброўцы маці, рэжысёру Янік Белон у фільме «Жонка Жана», дзе ён выканаў ролю сына Клода Рыша, але гэты акцёрскі досвед не адразу стаў рашэннем застацца ў кіно. Наступная яго роля была толькі ў 1980 годзе.

У 1985 намінуецца на Прэмію «Сезар» як Найлепшы акцёр у фільме «Такая мая воля» рэжысёра Франсіса Жыро.

У 2003, пасля некалькіх гадоў маўчання, вяртаецца на экраны, сыграўшы ролю ў фільме «Танга Рашэўскіх». Затым іграе ролю гнюснага адваката ў карціне «Каралі і каралева».

У 2006 годзе прыняў удзел у шасьці фільмах. У кінаальманаху «Парыж, я люблю цябе» Іпаліт зняўся сумесна з Жульет Бінош і Уілемам Дэфо ў гісторыі пад назвай «II акруга: Плошча Перамог (Place des Victoires)».

У 2007 годзе выканаў ролю ў дзвюх камедыях «Маё месца пад сонцам» і «Госць», дзе ён зняўся разам з Даніэлем Ацёем і Цьеры Лермітам.

## Зноскі 
Катэгорыя:Акцёры Францыі
Попэ

**Попэ** () — населены пункт у Вэнтспілскім краі Латвіі. Адміністрацыйны цэнтр Попскай воласці. Знаходзіцца каля аўтадарогі A10 (E22). За 20 км ад горада Вэнтспілс.

## Насельніцтва 
## Інфраструктура 
Валасная адміністрацыя, пачатковая школа, дзіцячы садок, дом культуры, бібліятэка, музей, паштовае аддзяленне, фельчарскі пункт, гатэль, лютэранская царква.
## Крыніцы 
Катэгорыя:Населеныя пункты Латвіі
Юрый Рыгоравіч Ярашэвіч

**Юрый Рыгоравіч Ярашэвіч** () — беларускі дыпламат. Надзвычайны і Паўнамоцны Пасол Рэспублікі Беларусь у Дзяржаве Ізраіль (з 2025).

## Біяграфія 
Скончыў Мінскі радыётэхнічны інстытут (1993), Акадэмію кіравання пры Савеце Міністраў Рэспублікі Беларусь (1994), Дыпламатычную акадэмію МЗС Расійскай Федэрацыі (1996). Кандыдат эканамічных навук (1997).

У 1996—1997 — трэці сакратар Дэпартамента Заходняй Еўропы і Амерыкі Міністэрства замежных спраў Рэспублікі Беларусь. У 1997—1998 — Другі сакратар Генеральнага сакратарыята Міністэрства замежных спраў Рэспублікі Беларусь. У 1998—2001 — другі сакратар Пасольства Рэспублікі Беларусь у Злучаных Штатах Амерыкі. У 2002—2005 — саветнік, начальнік аддзела па Украіне і Малдове, намеснік начальніка Дэпартамента па справах СНД Міністэрства замежных спраў Рэспублікі Беларусь. У 2005—2009 — саветнік Пастаяннага прадстаўніцтва Рэспублікі Беларусь пры ААН, адначасова ў 2007 — старшыня Камітэта па канферэнцыях ААН. У 2010—2012 — Старшы саветнік Дэпартамента аналізу знешняй палітыкі, Міністэрства замежных спраў Рэспублікі Беларусь. У 2012—2014 — намеснік дырэктара Дэпартамента шматбаковай дыпламатыі — начальнік упраўлення эканамічнага супрацоўніцтва і ўстойлівага развіцця Міністэрства замежных спраў Рэспублікі Беларусь. У 2014—2018 — саветнік-пасланнік (намеснік пасла) Пасольства Рэспублікі Беларусь у Расійскай Федэрацыі. У 2018—2025 — начальнік (шэф) Службы дзяржаўнага пратакола Міністэрства замежных спраў Рэспублікі Беларусь. 14 студзеня 2025 г. прызначаны Надзвычайным і Паўнамоцным Паслом Рэспублікі Беларусь у Дзяржаве Ізраіль.

Жанаты, мае сына. Валодае англійскай мовай.

## Крыніцы 
## Спасылкі 
* Надзвычайны і Паўнамоцны Пасол Рэспублікі Беларусь у Дзяржаве Ізраіль Крыніца: https://israel.mfa.gov.by/be/embassy/ © Пры выкарыстанні матэрыялаў сайта спасылка на МЗС Беларусі з’яўляецца абавязковай 

Катэгорыя:Дыпламаты Беларусі
Катэгорыя:Паслы Беларусі ў Ізраілі